Olympesch Wanterspiller 2026

D'Olympesch Wanterspiller 2026, offiziell XXV. Olympesch Wanterspiller, goufe vum 6. bis den 22. Februar 2026 zu Mailand an zu Cortina d'Ampezzo an Italien organiséiert.

Fir d'éischt Kéier an der Geschicht vun de Spiller war d'Ouvertureszeremonie zäitgläich op véier Plaze organiséiert ginn: de gréissten Deel am Giuseppe-Meazza-Stadion zu Mailand an do dernieft och zu Predazzo, Livigno a Cortina d'Ampezzo.

Et goufen och zwou olympesch Flamen ugefaangen: eng zu Mailand an déi aner zu Cortina d'Ampezzo.

 Participanten 
Et hu 94 Natioune mat am Ganzen 2.823 Athleeten op der Editioun 2026 matgemaach. 

 Participatioun vu Lëtzebuerg 
Lëtzebuerg war zu Mailand / Cortina mat den zwéi Schileefer Gwyneth ten Raa a Matthieu Osch (Slalom a Riseslalom) vertrueden, déi och schonn zesummen op de Spiller 2022 zu  Beijing matgemaach hunn.

De Mathieu Osch gouf de 46. am Riseslalom, an den 28. am Slalom, iwwerdeems d'Gwyneth ten Raa op déi 30. Plaz am Riseslalom koum (si ass beim Slalom ausgescheet)."Zwei Mal in den Top 30: Das ist Luxemburgs Olympia-Bilanz." tageblatt.lu, 19.02.2026.

De Missiounschef war de Raymond Conzemius.

 Fändelsdréier 
De Fändel vu Lëtzebuerg gouf bei der Erëffnungszeremonie vu Schifuerer Mathieu Osch gedroen.

 Kuckt och 
 Lëtzebuerg bei den Olympesche Spiller
 Lëscht vu lëtzebuergeschen Olympionicken

 Um Spaweck